Nelaug stasjon

Nelaug stasjon er en jernbanestasjon som ligger på Sørlandsbanen i Åmli kommune. Stasjonen er plassert sørøst for innsjøen Nelaug. Stasjonen er en forgreningsstasjon, hvor Arendalslinjen og Sørlandsbanen møtes. Passasjerer som reiser mellom Arendal og stasjoner på Sørlandsbanen må bytte tog på Nelaug. 

Fra 1910 var Nelaug stasjon på den (opprinnelig smalsporede) Treungenbanen som dette året ble åpnet til Åmli. I 1935 stod Sørlandsbanen ferdig fra Oslo til Nelaug. Stasjonen ble da flyttet en kilometer sørover. Samtidig hadde nedre del av Treungenbanen fått normalspor. Fra 1935 til 1938 ble dermed Arendal foreløpig endestasjon for Sørlandsbanen slik Kragerø hadde vært fra 1927 til 1935. I 1938 ble strekningen fra Nelaug til Kristiansand åpnet. 26. september 1948 ble strømmen satt på fra Neslandsvatn til Nelaug og 01. juni 1949 videre til Kristiansand. Stedet har ofte store snømengder. Vanlige lokomotver i damptiden var type 18, type 30 og type 63. 

Den øvre del av Treungenbanen ble nedlagt i 1967. 

Hele det lille lokalsamfunnet på Nelaug var bygd opp omkring togdriften ved stasjonen. Stasjonen er fortsatt betjent av togekspeditør, og lokalsamfunnet på Nelaug har eget nettsted og dagligvarebutikk. 

Nelaug var i årtier uten veiforbindelse, noe som gjorde stedet avhengig av togforbindelsen.


 Litteratur 




 Eksterne lenker 

 Side om lokalsamfunnet


Kategori:Jernbanestasjoner på Sørlandsbanen
Kategori:Jernbanestasjoner på Arendalsbanen
Kategori:Jernbanestasjoner åpnet i 1910
Kategori:Jernbanestasjoner åpnet i 1935
Kategori:1910 i Norge
Kategori:1935 i Norge
Kategori:Harald Kaas
Kategori:Jernbanebyggverk i Åmli